Gw mau tau Terminologi dari Pengayunan iklim. Jelasin dalam bahasa melayu

Perubahan iklim ialah istilah untuk menerangkan variasi dalam keadaan purata dan ciri iklim (seperti kemungkinan cuaca ekstrem, dsb.) "pada semua skala spatial dan temporal melebihi kejadian cuaca individu." Perubahan pada iklim boleh berlaku samada secara sistematik (dengan corak-corak tertentu) atau pun secara rawak.

Istilah perubahan iklim sering digunakan untuk merujuk secara khusus kepada perubahan iklim antropogenik (juga dikenali sebagai pemanasan global ). Perubahan iklim antropogenik disebabkan oleh aktiviti manusia, berbeza perubahan iklim yang mungkin terhasil sebagai sebahagian daripada proses semula jadi Bumi.  Dalam pengertian ini, istilah perubahan iklim telah menjadi sinonim dengan pemanasan global antropogenik . Dalam jurnal saintifik, pemanasan global kebanyakannya merujuk kepada peningkatan suhu permukaan manakala perubahan iklim termasuk pemanasan global dan segala-galanya yang mempengaruhi peningkatan paras gas rumah hijau.

Istilah berkaitan, perubahan ciri iklim telah dicadangkan oleh Pertubuhan Meteorologi Sedunia (WMO) pada tahun 1966. Isitilah ini merangkumi semua bentuk kebolehubahan iklim pada tempoh masa lebih daripada 10 tahun tanpa mengira apa pun puncanya. Semasa tahun 1970-an, istilah perubahan iklim menggantikan perubahan ciri iklim untuk memberi tumpuan kepada punca antropogenik, kerana menjadi jelas bahawa aktiviti manusia mempunyai potensi untuk mengubah iklim secara drastik.  Perubahan iklim telah digabungkan dalam tajuk Panel Antara Kerajaan mengenai Perubahan Iklim (IPCC) dan Konvensyen Rangka Kerja PBB mengenai Perubahan Iklim (UNFCCC). Perubahan iklim kini digunakan sebagai penerangan teknikal proses, juga sebagai kata nama yang digunakan untuk menerangkan masalah berkaitan iklim.